На основу члана 46. Закона о локалној самоуправи („Службени гласник РС“, број 129/2007, 83/2014 - други закон, 101/2016 - други закон и 47/2018), члана 56. Статута Града Ниша („Службени лист Града Ниша“, број 88/2008, 143/2016 и 18/2019) и члана 117. Пословника Скупштине Града Ниша („Службени лист Града Ниша“, број 6/2017),

Градско веће Града Ниша, на седници одржаној 16.12.2020. године, разматрајући Амандман број **919** од 15.12.2020. године, који је поднео одборник Милан Крстић,

**п р е д л а ж е**

Скупштини Града Ниша да **одбије** Амандман број **919** од 15.12.2020. године. године, који је поднео одборник Милан Крстић, на члан 9. Предлога одлуке о буџету Града Ниша за 2021. годину.

**О б р а з л о ж е њ е**

Одборник Милан Крстић поднео је Амандман број **919** од 15.12.2020. године, на члан 9. Предлога одлуке о буџету Града Ниша за 2021. годину.

Чланом 117. Пословника Скупштине Града Ниша, прописано је да је предлагач дужан да пре седнице Скупштине размотри амандмане и предложи Скупштини прихватање или одбијање сваког амандмана посебно.

Амандманом се тражи смањење позиције - Зграде и грађевински објекти намењене за изградњу Аква парка за 460.000.000 динара, тако да износи 30.000.000 динара, а увећање позиције - Дотације невладиним организацијама за износ од 200.000.000 динара, позиције 454 - Субвенције приватним предузећима за износ од 120.000.000 динара, позиције 511 - Зграде и грађевински објекти за износ од 20.000.000 динара и позиције 511 - Зграде и грађевински објекти за износ од 120.000.000 динара, тако да је укупно увећање 460.000.000 динара.

Планирани износ средстава за изградњу Аква парка доставио је надлежни директни корисник имајући у виду приоритете и динамику изградње.

На основу наведеног, Градско веће Града Ниша предлаже Скупштини Града да одбије овај амандман.

Број: 1086-8/34/2020-03

У Нишу, 16.12.2020. године

**ГРАДСКО ВЕЋЕ ГРАДА НИША**

**ПРЕДСЕДНИЦА**

**Драгана Сотировски**